


 (
ROMÂNIA
CONSILIUL  LOCAL  AL  MUNICIPIULUI  BRAŞOV
Serviciul  Public  Administrare  Pieţe  
Str. Nicolae Bălcescu nr. 64, Braşov  500019   Tel :  +40-268-419993
)





                                          




CAIET  DE  SARCINI
privind închirierea prin procedura licitației publice a meselor de piață  destinate agenţilor economici, situate în Piața Astra din mun. Braşov


Cap. I 	Obiectul  licitaţiei

           Art. 1		 Locurile de vânzare ce fac obiectul prezentei licitatii sunt destinate efectuării actelor de comerţ cu produse de piaţă, aşa cum sunt acestea definite de actele normative incidente, dispunând atât de o suprafaţă de expunere, de vânzare și de depozitare.
	Art. 2		Durata ocupării locului de vânzare este de 3 (trei) ani, începând cu data de 01.01.2023 până la data de 31.12.2025, în condițiile valabilității autorizaţiei de piaţă și contractului de închiriere.
	Prin excepție, ocuparea locului de vânzare, precum și drepturile în urma adjudecării încetează în condițiile începerii lucrărilor de modernizare / construire a pieței; administrația piețelor va notifica aceasta cu cel puțin 45 zile înainte.
	Art. 3		Utilizatorul locului de vânzare amenajat beneficiază de toate facilităţile şi serviciile puse la dispoziţie de administratorul pieţei, aşa cum sunt acestea reglementate prin acte normative, contra cost.          
	Art. 4		Numărul locurilor de vânzare sunt precizate în anunţul de licitaţie de pe site-ul www.pietepublice.ro , secţiunea anunţuri.   


Cap. II	 Preţul locurilor de vânzare          

	Art. 5		Locurile de vânzare au un preț care variază în funcție de sezon și de zona de piață în care se află amplasate (zona 1, zona 2, zona 3) conform schiței atașate –anexa 1. Acolo unde locul de vânzare definit conform HCL nr. 265/27.04.2022 are atașat și un colt acesta se vor licita obligatoriu împreună (pasul de ofertă se va face la pachet pentru locul de  vânzare și colț). Prețul de pornire pentru colț este jumătate din cel al locului de vânzare pentru fiecare sezon și zona de piață.  
	                        Detalierea prețurilor de pornire, pe sezon și zonă, se află detaliată în anexa nr. 2, parte integrantă din acest caiet de sarcini.
	Art. 6		Oferta de preț se face prin valoare adăugată la prețul de bază, conform art. 5, pasul de licitație fiind 1 leu/zi care se adaugă prețului de pornire (astfel cum variază acesta în funcție de sezon și zonă).
	Art. 7		La valoarea de adjudecare se vor adăuga 2 lei/zi/loc de vânzare aferenţi serviciilor de salubritate.
	


	Cap. III	Data şi locul desfăşurării procedurii

	Art. 8		Licitația se va desfășura în data de 04.01.2023 începând cu  ora 18.00, la sediul Pieței Astra  din Brașov, str. Jupiter nr. 1 .
	Toate documentele mentionate în cuprinsul caietului de sarcini în vederea participării se vor depune, impreuna cu cererea de participare, la Registratura  instituţiei ori la birourile administrative ale piețelor până în data de 03.01.2023 ora 16 .
Documentaţiile transmise ulterior datei și orei respective NU SE IAU ÎN CONSIDERARE.

	 Cap. IV	 Participanţii 

	 Art. 9	 	 În conformitate cu dispoziţiile legale în materie  locurile de vânzare ce fac obiectul prezentei proceduri sunt destinate societaţillor comerciale, asociaţiilor familiale, persoanelor fizice autorizate, întreprinderilor individuale, întreprinderilor familiale.
Nu se admite participarea la procedura de atribuire a altor categorii de persoane juridice precum nici  a persoanelor fizice.
Nu se admite participarea la procedura de atribuire a persoanelor care înregistrează debite faţă de instituţie ori faţă de bugetul local.
Nu sunt admişi la licitaţie agenţii economici care au fost îndepărtaţi din cadrul pieţelor prin decizie şi a căror perioadă de interdicţie nu a expirat.


Cap. V	  Documentele necesare participării  

         Art. 10 		 În vederea participarii la procedura de atribuire ofertanţii trebuie sa prezinte urmatoarele documente:

· Cerere de participare (completată integral, inclusiv nr. de telefon) conținând în mod necesar locurile de vânzare pentru care participantul dorește să liciteze-Formular F1.
· Copie a Certificatului de Inregistrare eliberat de Oficiul Registrului Comerțului.
· Copie a actului constitutiv al societatii si a actelor aditionale relevante.   
· Copie a actului de identitate al administratorului societăţii / titularului PFA, II, IF.
· Dovada achitarii costului documentatiei de participare (caietul de sarcini) 50 lei /exemplar în cazul achiziționării de la registratura Serviciului Public Administrare Pieţe sau de la caseriile piețelor,  ce se achită la caserie; caietul de sarcini poate fi descărcat gratuit și de pe site-ul www.pietepublice.ro, secțiunea -Anunțuri licitații-.
· Dovada depunerii garantiei de participare – 100 lei.
· Declarația – angajament privind obligația de colectare selectivă a deșeurilor rezultate din activitatea proprie-Formular F2. 
· Acord GDPR -Formular F3. 
· Certificat de atestare fiscală de la direcţia de impozite şi taxe locale a primăriei în raza căreia îşi are sediul social participantul în termenul de valabilitate, atestând faptul că nu există datorii la bugetul local - în original.
· Declarație angajament privind operaționalizarea plății cu cardul începând cu 01 ianuarie 2024 – Formular F4.
· Declarația de instalare a casei de marcat vizată  de Administrația Financiară de care aparține punctul de lucru. În cazul înscrierii la licitație pentru locuri de vânzare distanțate este necesară prezentarea dovezii de deținere a unui număr corespondent de case de marcat.




Art. 12		Neprezentarea tuturor documentelor enumerate mai sus şi în condiţiile menţionate va atrage descalificarea participantului și neadmiterea sa la procedură.


Cap. VI	Interdicţii de participare la licitaţie
Art. 13		Nu pot participa la procedurile de licitaţie agenţii economici cu privire la care este incidentă o decizie de interdicţie temporară de participare la astfel de proceduri ori o decizie de îndepărtare din piaţă şi interzicere de ocupare temporară a unui loc de vânzare.
Art. 14		Nu pot participa la procedurile de licitaţie agenţii economici în cazul cărora există o identitate de persoane la nivelul organelor de conducere / reprezentare cu agenţi economici menţionaţi la art. 13, conform celor de mai jos:
· în cazul în care interdicţia temporară vizează un PFA sau Î.I. aceasta îşi va produce efecte şi asupra societăţii comerciale în care titularul PFA sau Î.I. are calitatea de asociat unic, asociat deţinând majoritatea părţilor sociale sau administrator.
· în cazul în care interdicţia temporară vizează o societate comercială aceasta îşi va produce efectele asupra oricărui PFA sau Î.I. al cărui titular este administratorul, asociatul unic sau asociatul deţinând majoritatea părţilor sociale al respectivei societăţi comerciale.
· în cazul în care interdicţia temporară vizează o societate comercială aceasta îşi va produce efectele asupra altei societăţi comerciale în cazul în care există o identitate de persoane în privinţa oricăreia dintre următoarele calităţi: administrator, asociat unic, asociat deţinător al majorităţii părţilor sociale.


Cap. VI          Reguli  de  desfasurare  a  procedurii

	
	Art. 15		Licitarea se face în condiții de preînscriere: ofertanții menționează în cererea de participare locurile pentru care doresc să liciteze; la licitația cu strigare se va putea participa doar pentru locurile pentru care există preînscriere. Licitarea se face în ordinea crescătoare a numărului locului de vânzare. Procedura se desfășoară etapizat, consecutiv, pe tronsoane, conform programării realizate de comisia de licitație și afișate cu 48 ore înainte, cu începere de la ora stabilită conform art. 8 alin. 1.
	Art. 16		Licitarea se face în ordinea crescătoare a numărului locului de vânzare.
	Art. 17		Licitația se desfășoară cu strigare, participanții care s-au preînscris în procedură venind în competiție în momentul când se strigă locul de vânzare de care este interesat. 
Art. 18		La prima strigare a tuturor locurilor de vânzare un participant poate adjudeca cel mult 3 (trei) locuri de vânzare. 
După strigarea tuturor locurilor de vânzare, în cadrul aceleiași proceduri, se reia strigarea locurilor rămase disponibile. În cadrul acestei etape numărul locurilor de vânzare ce poate fi obținut de un participant este de 3 (trei); după cea de-a doua etapă numărul maxim de locuri deținute este de 6 (șase).
În cazul celei de-a doua strigări, dacă mesele pentru care s-a făcut preînscrierea nu mai sunt disponibile, fiind adjudecate la prima strigare, participantul poate licita pe oricare masă, în limita numărului de locuri pentru care s-a preînscris, respectiv în limita maximă a locurilor ce pot fi adjudecate în cea de-a doua etapă.
După cea de-a doua strigare, în cazul în care rămân locuri disponibile, acestea se ofertează, numărul maxim de locuri de vânzare pe piață deținut de un agent economic fiind limitat la 9 (nouă).
 	Art. 19		În baza unui caiet de sarcini se pot oferta și adjudeca mai multe locuri de vânzare.
	Art. 20		Procedura este înregistrată audio-video.  
	Art. 21		Oferta făcută de participant este irevocabilă, sub sancţiunea îndepărtării  confiscării garanţiei de participare, concomitent cu aplicarea interdicţiei de a mai participa la o nouă licitaţie pentru o perioadă de trei luni.
Art. 22		În cazul menţionat la art. 20 în situaţia retractării ofertei, participantul va fi îndepărtat iar locul de vânzare va fi oferit participantului de pe locul 2, la ultimul preț oferit de acesta.
		
Cap. VII	Obligaţii ale adjudecatarilor

	Art. 23		În termen de 5 zile de la data afișării rezultatelor procedurii  adjudecatarul semnează contractul de închiriere și i se emite autorizația de piață.
	Art. 24		Locurile de vânzare adjudecate trebuie păstrate şi plătite pentru cel puţin 1 (unu) an.
	Renunțarea la un loc de vânzare implică renunțarea la toate locurile de vânzare adjudecată în procedura din ziua respectivă.
Art. 25		Deţinerea Autorizaţiei de Piaţă este obligatorie pentru începerea activităţii comerciale.
Art. 26		Este interzisă cesionarea drepturilor decurgând din calitatea de adjudecatar; agentul economic are obligaţia de a desfăşura comerţ doar în nume propriu .
	Art. 27		Înstrăinarea părţilor sociale având ca scop vânzarea mascată a folosinţei locului de vânzare atrage după decăderea din beneficiul adjudecării. 
	Art. 28		Pe toată durata activităţilor comerciale utilizatorii vor expune și depozita marfă în condițiile stabilite de administrația piețelor. 
	Art. 29		Pe toată durata activităților comerciale adjudecatarii vor respecta normele legale în vigoare privitoare la deținerea caselor de marcat și emiterea bonurilor fiscale, existența contractelor de muncă pentru angajați și deținerea documentelor de proveniență a mărfurilor.
	Sancționarea contravențională de către organele competente ale statului privitoare la nerespectarea obligațiilor prezentului articol atrage după sine rezilierea contractului de închiriere, anularea autorizației de piață și îndepărtarea din cadrul pieței.
	Art. 30		În cadrul pieţei se aplică prevederile HCL nr. 428/2022. 

            Cap. VIII	      Dispozitii finale
   
Art. 31 	În cazul folosirii angajaţilor agentul economic va informa administraţia pieţei cu privire la identitatea acestora şi durata contractului de muncă înregistrat conform legii.
Art. 32		Începerea unor lucrări de modernizare a pieței limitează în mod corespunzător întinderea dreptului de închiriere  obținut prin licitație.

Notă: Ofertantul care participă la licitaţie, conform cap. VII, declară prin însăşi acest fapt că şi-a însuşit prevederile prezentului caiet de sarcini, obligându-se să le respecte întocmai.
	





Comisia de organizare a licitatiei

	Presedinte
	Velt Ludovic
	

	Membru

	Membru

	Membru
	Giurgiu Ovidiu
	

	Membru

	Membru
	Părpăluță Elena
	

	Secretar

Formular – F1
Către,
SPAP Braşov

CERERE DE ÎNSCRIERE LA LICITAŢIE
pentru participarea la licitația locurilor de vânzare(tarabe) din Piața Astra- Mun. Braşov


Agentul economic ………………………………………………………………….........., cu sediul în ......................................................................................	, judeţul......................,  str..............................  nr.  ......., telefon.................................,  e-mail...........................
înmatriculată	la	Oficiul	Registrului	Comerţului sub nr ............................, având	atribuit CUI...............................................................................,	având cont	IBAN  nr........................................................................................................................, deschis la  .......................................................................,  existând şi funcţionând	potrivit legislaţiei Statului Român, reprezentată legal	de ..............................................................................,  cu  funcţia  de  ..........................  rugăm   să   ne   admiteţi participarea la licitaţia publică pentru închirierea locurilor de vânzare(tarabe) din Piața Astra- Mun. Braşov pentru următoarele locuri de vânzare(tarabe):
  …………………………………………………………………………………………………. ………………………………………………………………………………………………………………………………………………………………………………………………………….  
Menţionăm că am luat cunoştinţă de prevederile caietului de sarcini  al licitaţiei şi ne obligăm ca în cazul adjudecării să încheiem contractul de închiriere în termenul stabilit prin procesul verbal de licitaţie, în caz contrar suntem de acord cu pierderea garanţiei de participare aferente.



                                                                                                                       Data
                                                                                                                         ..........................
                                                                                                     Semnătură..............................




Formular – F2

DECLARAŢIE



        Subsemnatul(a) .................................................., în calitate de ofertant la licitaţia publică, a locului de vânzare - tarabă nr.........../ piața....................din  Braşov , organizată de U.A.T. Braşov prin administratorul Serviciul Public Administrare Piețe Braşov, declar pe proprie răspundere că:

-voi efectua colectarea selectivă a deșeurilor rezultate din activitatea proprie

Subsemnatul/ subsemnata înţeleg că locatorul  are dreptul de a întreprinde orice măsuri în scopul verificării şi confirmării declaraţiei.




Data
..........................
Semnătură..............................





















Formular – F3


Acord DGPR


CLAUZE GENERALE REFERITOARE LA PROTECȚIA DATELOR CU CARACTER PERSONAL


1. Autoritatea contractantă colectează și prelucrează datele personale ale Ofertantului în conformitate cu legislația în vigoare, în modalități care asigură confidențialitatea și securitatea adecvată a acestor date, în vederea asigurării protecției împotriva prelucrării neautorizate sau ilegale și împotriva pierderii, a distrugerii sau a deteriorării accidentale.
2.În procesul de prelucrarea a datelor cu caracter personal, Autoritatea contractantă aplică prevederile Regulamentului (UE) 2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a directivei 95/46/CE (regulamentul general privind protecția datelor) și ale legislației naționale.
.3. Datele cu caracter personal ale , comunicate în cadrul prezentului contract, vor fi prelucrate de Autoritatea contractantă în scopul executării prezentului contract la care Ofertantului este parte contractantă.
4. Datele cu caracter personal colectate și prelucrate în vederea executării prezentului contract sunt următoarele: (de ex.: nume și prenume, adresă, serie și număr carte de identitate, cod numeric personal, număr de telefon/fax, adresă de poștă electronică, cod bancar).
5. Datele personale ale Ofertantului , comunicate în cadrul prezentului contract, pot fi comunicate de Autoritatea contractantă instituțiilor publice, în conformitate cu obligațiile legale care îi revin acestuia.
6. În situația în care este necesară prelucrarea datelor personale ale Ofertantului în alte scopuri decât cele prevăzute de lege, Autoritatea contractantă va informa Ofertantului  și îi va solicita acordul scris cu privire la prelucrarea datelor cu caracter personal, în conformitate cu prevederile legislației în vigoare.
7. Autoritatea contractantă asigură dreptul Ofertantului la informare și acces la datele cu caracter personal, dreptul la rectificare, actualizare, portabilitate, ștergere, la restricționare și opoziție în conformitate cu prevederile legislației în vigoare.
8. Datele personale ale Ofertantului sunt păstrate de Autoritatea contractantă pe întreaga perioadă de executare a contractului și ulterior încetării acestuia, în conformitate cu prevederile legale referitoare la arhivarea documentelor.



                                                                                                                   Agent economic,



Formular – F4

Declarație angajament privind operaționalizarea plății cu cardul începând cu 01 ianuarie 2024




        Subsemnatul(a) .................................................., în calitate de ofertant la licitaţia publică, a locurilor de vânzare - tarabă nr........................................................................./ Piața....................din  Braşov , organizată de U.A.T. Braşov prin administratorul Serviciul Public Administrare Piețe Braşov, declar pe proprie răspundere că:

-mă oblig ca începînd cu data de 01 ianuarie 2024 să operaționalizez plata cu cardul pentru produsele comercializate prin dotarea locului de vânzare cu POS. 

Subsemnatul/ subsemnata înţeleg că locatorul  are dreptul de a întreprinde orice măsuri în scopul verificării şi confirmării declaraţiei.





Data
..........................
Semnătură..............................

                                                                        Nr .                 /  


CONTRACT DE INCHIRIERE


Cap.1 Părțile
Art.1  Serviciul Public Administrare Piețe ,  cu sediul în Brașov Str N. Balcescu nr 64, reprezentat legal prin Adrian – Antoniu Ladariu , avand funcția de director în calitate de locator 
Art. 2  ……………………………………… , cu sediul în ……., jud……., str. ……, nr……, CUI  ………….., reprezentată legal prin  ……………………………, în calitate de chiriaș

Cap II  Obiectul contractului
	Art 3  Obiectul prezentului contract il constituie locul de vanzare (tarabă)  nr.  … din  sectorul destinat agenților economici din cadrul Pieței …………………... 

	Cap III    Prețul contractului
	Art.  4   Prețul este în lei/zi după urmează :
	Perioada cf. HCL
265/2022
	Valoare de adjudecare conform ofertă  căștigătoare (lei/zi)

	
	

	Ianuarie-februarie
	

	Martie-aprilie
	

	Mai-octombrie
	

	Noiembrie-decembrie
	



            Suplimentar chiriașul va achita următoarele taxe:
                     -contravaloarea serviciilor de salubritate   
                     - alte taxe(taxa închiriere cântar, depozitare suplimentar,etc).
                  Plata se va efectua anticipat lunar, la casieriile piețelor.
	Art. 5     Neplata chiriei la termenul stipulat atrage după sine obligația chiriașului la plata de penalități pentru primele 5 zile, în cuantumul  prevăzut de legislația fiscală în vigoare, după care se aplică prevederile HCL nr 428/2022.
	 
	Cap. IV      Drepturi și obligații
	Art. 6         Părțile au drepturile si obligațiile stipulate de HCL nr 428 / 2022.
	Art. 7      Ulterior implementării sistemului de colectare selectivă a deșeurilor chirașul are obligația de a se conforma modalităților stabilite la nivelul administrației piețelor privitoare la asigurarea colectării selective în tronsoanele de vânzare.
	Art. 8      Chiriașul are obligația de a deține permanent asupra sa actele de proveniență a mărfii comercializate, pentru asigurarea trasabilității acesteia și să furnizeze mostre de produs în vederea testării rapide efectuate de administrația piețelor , autoritatea fitosanitară ori autoritatea sanitar veterinară.
	Art. 9     Chiriașul este obligat să eticheteze produsele vândute conform deciziei adoptate în baza HCL nr 428 / 2022. Începând cu anul 2024 chiriașul are obligația de a deține funcționalitățile necesare plății cu cardul. 

	Cap. V            Termenul
	Art 10        Prezentul contract se încheie începand cu data de 01.01.2023 până la data de 31.12.2025.
	Art. 11          Relocațiunea tacită nu se acceptă.  

	Cap. VI          Incetarea contractului
 	Art.12             Prezentul contract încetează la termen.
	Art.13       Prezentul contract poate înceta prin acordul  ambelor părți, înainte de expirarea perioadei contractuale.
	Art.14           Locatorul poate decide încetarea contractului, prin denunțare, în condițiile încălcării obligațiilor de către chiraș, conform cap. IV.
	Art. 15             Contractul se desființează în cazul în care chiriașul înregistrează două sancțiuni contravenționale legate de activitatea în piață în decurs de un an.



           
             Cap. VII          Dispoziții finale
	Art.16      Chiriașului îi este recomandat să implementeze sistemul de plată cu cardul pentru marfa vandută în cursul anului 2023.

[bookmark: _GoBack]             Art.17      Contractul încetează în cazul în care piața/sectorul de piață în care se află locul de vânzare este afectat de un proces de modernizare.

	
                  Locator                                                                                     Chiriaș
Serviciul Public Administrare Piețe     
                  Director
              

                                                 Viza CFP
                                                  
                                                                                                      


                      Intocmit,

































